Կալպանա Մորպարիա

**Կալպանա Մորպարիա** (), հնդիկ կին բանկիր։ Նա երեսուն երեք տարի կապված է եղել Հնդկաստանի արդյունաբերական վարկային և ներդրումային կորպորացիա բանկի (ICICI) հետ։ Եղել է Հարավային և Հարավարևելյան Ասիայի *[[JPMorgan Chase|JPMorgan]]* ընկերության գլխավոր գործադիր տնօրեն, որը 2,1 տրիլիոն դոլար արժողությամբ ամերիկյան ընկերության հնդկական ստորաբաժանումն էր։ Կալպանան հանդիսանում է որպես անկախ տնօրեն մի քանի առաջատար հնդկական ընկերությունների խորհուրդներում։ Մումբայի համալսարանի իրավագիտության շրջանավարտ Մորպարիան աշխատել է Հնդկաստանի կառավարության կողմից ստեղծված մի քանի հանձնաժողովներում։ *Fortune* ամսագրի կողմից նա դասվում է որպես միջազգային բիզնեսի հիսուն ամենահզոր կանանցից մեկը։

## Վաղ կյանք
Կալպանա Մորպարիան՝ իր երեք քույրերից կրտսերը, ծնվել է 1949 թվականի մայիսի 30-ին Բհավանդաների և Լակշմիբեն Տաննայի ընտանիքում, Լոհանայում։ Երիտասարդ տարիքում հայրը մահացել է։ 16 տարեկանում նա ավարտել է իր դպրոցը և միացել է Սոֆիայի կանանց քոլեջին՝ գիտություն սովորելու համար, իսկ 1970 թվականին նա ավարտել է քիմիայի բակալավրիատը։ Հետագայում ստացել է գիտական աստիճան՝ իրավագիտության ոլորտում։

## Կարիերա
Ավարտելուց հետո նա սկսել է դասավանդել, բայց հետո ստիպված է եղել 11-12 ամիս ընդմիջում վերցնել, քանի որ նրա մոտ զարգացան խոսքի հետ կապված բարդություններ և ստիպված եղավ սահմանափակվել տանը։ Նրա ավագ քույրը՝ Պարուլ Թակերը, սովորել էր իրավաբանություն և համագործակցում էր փաստաբանական ընկերության հետ։ Նա որոշեց նույն կերպ վարվել և ընդունվեց իրավաբանական քոլեջ։ Այդ ընթացքում ամուսնացավ Ջեյսինգի հետ։ 1974 թվականին ստացել է իր իրավաբանի դիպլոմը և միացել է *Matubhai Jamiyatram and Madon* իրավաբանական գրասենյակին՝ անվարձահատույց։ 1975 թվականին միացել է *ICICI*-ին՝ աշխատելով նրանց իրավաբանական բաժնում։ Ղեկավարությունը սկսեց նրան վստահել տարբեր պարտականություններ։ 1991 թվականին ղեկավարությունը նրան ուղարկեց ԱՄՆ, որտեղ երեք ամիս աշխատեց Նյու Յորքի Դեյվիդ Փոլք և Ուորդվել ընկերությունում։ Նա պատասխանատու էր ICICI բանկի զարգացման համար, որը 1999 թվականին ցուցակագրվեց Նյու Յորքի ֆոնդային բորսայում։

## Բիզնեսի առաջխաղացում
1975-1994 թվականներին Կալպանան աշխատել է ICICI-ի իրավաբանական բաժնում։ 1996 թվականին նշանակվել է գլխավոր տնօրեն։ Այնուհետև ղեկավարել է իրավական, պլանավորման, գանձապետական և կորպորատիվ հաղորդակցության բաժինները։ 1998 թվականին նշանակվել է ICICI-ի ավագ գլխավոր տնօրեն։ 2001 թվականի մայիսին միացել է ICICI-ի տնօրենների խորհրդին։ 2002 թվականի մայիսին խորհուրդը Մորպարիային նշանակել է որպես գործադիր տնօրեն։ 2006թ. ապրիլին կրկին նշանակվել է գործադիր տնօրենի տեղակալ։ Այնուհետև նշանակվել է համատեղ գործադիր տնօրեն։ Այնուհետև ղեկավարել է կորպորատիվ կենտրոնը հետևյալ պարտականություններով՝ գործարքների մշակում և գործառնություններ մեծածախ, մանրածախ, գյուղական և միջազգային բանկային, ռազմավարություն, ռիսկերի կառավարում, համապատասխանություն, աուդիտ, իրավական, ֆինանսներ, գանձապետարան, քարտուղարություն, մարդկային ռեսուրսների կառավարում, կորպորատիվ հաղորդակցություն և օբյեկտների կառավարման գործառույթներ։ 2007 թվականի հունիսի 1-ից մինչև 2012 թվականը հինգ տարի ժամկետով եղել է ռազմավարության և հաղորդակցության գլխավոր տնօրենը։ Այսօր նա J P Morgan-ի գործադիր տնօրենն է, նաև *Dr. Reddy's Lab, Bennet & Colman, CMC Limited Tata Consultancy*-ի անկախ տնօրենն է։ Նա կարգավորում է Բհարատի հիմնադրամի բարեգործական աշխատանքներըը, որը ղեկավարում է Սունիլ Միթալը *Airtel* ընկերությունից։ Այն զբաղվում է Փենջաբում, Հարյանայում, Ուտար Պրադեշում, Արևմտյան Բենգալիայում և Թամիլ Նադուում դպրոցների կառուցմամբ և ընդունում է անտեսված դպրոցներ։

## Ձեռքբերումներ
* Կալպանան կարևոր դերակատարում է ունեցել ICICI Group-ի կորպորատիվ կառուցվածքային խոշոր նախաձեռնության մեջ՝ ICICI Limited-ի միաձուլումը ICICI Bank-ի հետ՝ ստեղծելով Հնդկաստանի մեծությամբ երկրորդ բանկը։
* 2008 թվականին *Fortune* ամսագրի կողմից Մորպարիան ճանաչվել է «Միջազգային բիզնեսի 50 ամենահզոր կանանցից մեկը»։

## Ծանոթագրություններ

Կատեգորիա:Ապրող անձինք
Կատեգորիա:Հնդիկներ